Nafarroako Parlamentuko Mahaiak, 2021eko azaroaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Roncesvalles Solana Arana andreak aurkezturiko interpelazioa, euskarak Nafarroako hezkuntza-sisteman duen egoerari eta etorkizunera begira sustatzeko politikei buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko azaroaren 8an

Lehendakaria: Unai Hualde Iglesias

INTERPELAZIOAREN TESTUA

Geroa Bai talde parlamentarioko foru parlamentari María Roncesvalles Solana Arana andreak, Legebiltzarreko Erregelamenduan ezarritakoaren babesean, honako interpelazio hau aurkezten du, Nafarroako Gobernuko Hezkuntzako kontseilariak Osoko Bilkuran erantzun dezan:

Euskaltzaindiak oraintsu iragarri du heldu den azaroaren 19an XXVI. Jagon Jardunaldia eginen duela, euskarak Nafarroako hezkuntza-sisteman duen egoera aztertzeko. “Euskarak Nafarroako hezkuntza-sisteman duen egoera” izenburupean, Akademiak azterketa eta hausnarketa gune bat proposatzen du, gure hizkuntzak gure hezkuntza-sisteman izan beharreko etorkizunaren alde lan egiteko. Parte-hartzaileen zerrenda ikusita, oso litekeena da jardunaldi horretan auzi garrantzitsu eta interesgarriak mahai-gaineratzea, euskara Nafarroako hezkuntza-sisteman bultzatzeko politikak taxutzeari begira, 2019-2023 bitarteko bizikidetzazko eta berdintasunezko legegintzaldi berritzaile eta aurrerakoirako Programa Akordioan jasotzen den gisa.

Hori horrela, jardunaldi horretako konklusioak behin ezagututa, Geroa Baik horri buruzko interpelazio bat proposatzen du, euskarak Nafarroako hezkuntza-sisteman duen egoerari buruz eta etorkizunera begira sustatzeko politikei buruz eztabaidatzeko.

Iruñean, 2021eko urriaren 29an

Foru parlamentaria: M.ª Roncesvalles Solana Arana